CELEX: 
Language: bg
Date: 2022-01-21 00:00:00
Title: РЕГЛАМЕНТ ЗА ИЗПЪЛНЕНИЕ (ЕС) .../ НА КОМИСИЯТА за определяне на критериите за преценка дали даден кораб произвежда намалени количества отпадъци и управлява отпадъците си по устойчив и екологосъобразен начин в съответствие с Директива (ЕС) 2019/883 на Европейския парламент и на Съвета

РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА
            
            
               от 21.1.2022 година
            
            
               за определяне на критериите за преценка дали даден кораб произвежда намалени количества отпадъци и управлява отпадъците си по устойчив и екологосъобразен начин в съответствие с Директива (ЕС) 2019/883 на Европейския парламент и на Съвета
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Директива (ЕС) 2019/883 на Европейския парламент и на Съвета от 17 април 2019 г. относно пристанищните приемни съоръжения за предаване на отпадъци от кораби, за изменение на Директива 2010/65/ЕС и за отмяна на Директива 2000/59/ЕО
                  1
               , и по-специално член 8, параграф 5 от нея,
            
            
               като има предвид, че:
            
            
               (1)За целите на намаляването на таксите, предвидени в член 8, параграф 4 от Директива (ЕС) 2019/883, следва да се използват критериите от приложението.
            
            
               (2)Критериите, посочени в раздел 1 от приложението, отразяват съществените усилия за намаляване на отпадъците. Поради това те следва да бъдат задължителни.
            
            
               (3)Допълнителните критерии, определени в раздел 2 от приложението, могат да се прилагат за стимулиране на специфични практики и оборудване, които могат да бъдат полезни и за намаляване на отпадъците. Поради това тези критерии следва да бъдат незадължителни. 
            
            
               (4)С цел да се осигурят еднакви условия за прилагане на намаляването на таксите, определено в член 8, параграф 5 от Директива (ЕС) 2019/883, е абсолютно необходимо държавите членки да прилагат хармонизирана методика. Поради това актовете за изпълнение, приети съгласно Директива (ЕС) 2019/883, следва да бъдат под формата на регламенти за изпълнение. 
            
            
               (5)Мерките, предвидени в настоящия регламент, са в съответствие със становището на Комитета по морската безопасност и предотвратяването на замърсяването от кораби,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               1.Критериите, определени в раздел 1 от приложението, се вземат предвид от пристанищните приемни съоръжения или пристанищните органи при изчисляването на намалението на таксата в съответствие с член 8, параграф 5, първа алинея, буква б) от Директива (ЕС) 2019/883.
            
            
               2.Критериите, определени в раздел 2 от приложението, могат да бъдат взети предвид от пристанищните приемни съоръжения или пристанищните органи при изчисляването на намалението на таксата в съответствие с член 8, параграф 5, първа алинея, буква б) от Директива (ЕС) 2019/883.
            
            
               Член 2
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 21.1.2022 година.
            
            
               
                     За Комисията
               
               
                     Председател
                     Ursula VON DER LEYEN
               
            
         
         
            
                  
                     (1)
                  
                        ОВ L 151, 7.6.2019 г., стр. 116. 
               
            
      
    ---documentbreak--- 
      
         
         
            
               ПРИЛОЖЕНИЕ 
            
            
            
               Раздел 1 
            
            
               Списък на задължителните критерии, посочени в член 1, параграф 1 
            
            
                     
                        Критерии
                     
                  
                  
                     
                        Свързани елементи
                     
                  
                  
                     
                        Свързано приложение към Конвенцията MARPOL
                     
                  
                  
                     
                        Възможни средства за проверка
                           1
                        
                     
                  
               
                     
                        Разделяне на борда в съответствие с Резолюция MEPC.295(71) и гарантирано предаване в подходящи пристанищни приемни съоръжения, които отговарят на изискванията на член 4, параграф 2, буква г) от Директива (ЕС) 2019/883.
                     
                  
                  
                     
                        Експлоатация и управление
                     
                  
                  
                     
                        Приложение V
                     
                  
                  
                     
                        Green Award, ISO 21070, Blue Angel, Green Marine, потвърждение за предаване на отпадъци, план за управление на отпадъците на плавателния съд, одобрен от класификационната организация на този плавателен съд, ISO 14001 Системи за управление по отношение на околната среда.
                     
                  
               
                     
                        Екологично устойчиви политики за закупуване (намаляване на опаковъчните материали като опаковки, напр. чрез доставки в насипно състояние, и избягване на пластмасовите продукти за еднократна употреба)
                     
                  
                  
                     
                        Управление
                     
                  
                  
                     
                        Приложение V
                     
                  
                  
                     
                        Green Award, ISO 21070, Blue Angel, Green Marine, план за управление на отпадъците на плавателния съд, одобрен от класификационната организация на този плавателен съд, ISO 14001 Системи за управление по отношение на околната среда.
                     
                  
               
               Раздел 2 
            
            
               Списък на незадължителните критерии, посочени в член 1, параграф 2
            
            
                     
                        Критерии
                     
                  
                  
                     
                        Свързани елементи
                     
                  
                  
                     
                        Свързано приложение към Конвенцията MARPOL
                     
                  
                  
                     
                        Възможни средства за проверка
                           2
                        
                     
                  
               
                     
                        Използване на алтернативни горива
                           3
                         и други източници на енергия по време на пътуването до пристанище на посещение или до котвена стоянка (напр. наземно електроснабдяване, вятърна енергия, слънчева енергия)
                     
                  
                  
                     
                        Проектиране, технологии и експлоатация на кораби
                     
                  
                  
                     
                        Приложение I
                     
                  
                  
                     
                        Green Award, разписки за доставено гориво, дневник за нефтените операции, сертифициране за клас или нормативно сертифициране, план за управление на енергийната ефективност на корабите (SEEMP).
                     
                  
               
                     
                        Използване на система White Box < 5 ppm (за управление и наблюдение на изхвърлянето на вода от трюма на плавателния съд)
                     
                  
                  
                     
                        Технологии и експлоатация
                     
                  
                  
                     
                        Приложение I
                     
                  
                  
                     
                        Свидетелство за клас, документация за одобрение на типа
                     
                  
               
                     
                        Маслоуловител (OWS) < 5 ppm
                     
                  
                  
                     
                        Технологии и експлоатация
                     
                  
                  
                     
                        Приложение I
                     
                  
                  
                     
                        Свидетелство за клас, документация за одобрение на типа, Green Award, индекс за чист морски транспорт (CSI), Green Marine, Blue Angel
                     
                  
               
                     
                        Маслоуловител < 5 ppm + алармена система и автоматичен стоп за кораби  
                        < 10 000 GT
                     
                  
                  
                     
                        Технологии и експлоатация
                     
                  
                  
                     
                        Приложение I
                     
                  
                  
                     
                        Свидетелство за клас, документация за одобрение на типа, Green Award, CSI, Green Marine, Blue Angel
                     
                  
               
                     
                        Корабът не използва оборудване за филтърно отделяне на масло от вода с цел изхвърляне на водата, но пропуска всички трюмни води и утайки през маслоуловител и впоследствие ги предава в пристанищните приемни съоръжения.
                     
                  
                  
                     
                        Експлоатация
                     
                  
                  
                     
                        Приложение I
                     
                  
                  
                     
                        Дневник за нефтените операции, потвърждения за предаване на отпадъци
                     
                  
               
                     
                        Система за пречистване на битови отпадъчни води в съответствие с Резолюция MEPC.227(64) на Международната морска организация за всички плавателни съдове, с изключение на пътническите кораби, когато се експлоатират в специални зони, обхванати от приложение IV към Конвенцията MARPOL
                     
                  
                  
                     
                        Технологии, експлоатация и управление
                     
                  
                  
                     
                        Приложение IV
                     
                  
                  
                     
                        Декларация за съответствие с изискванията на ЕС съгласно Директива 2014/90/ЕС на Европейския парламент и на Съвета
                           4
                         или свидетелство за клас. Освен това редовно се извършват проверки в експлоатация от независим проверяващ орган.
                     
                  
               
                     
                        Корабът не изхвърля никакви битови отпадъчни води в морето и предава всички свои непречистени и/или третирани битови отпадъчни води и/или утайка от битови отпадъчни води в пристанищни приемни съоръжения.
                     
                  
                  
                     
                        Експлоатация
                     
                  
                  
                     
                        Приложение IV
                     
                  
                  
                     
                        Потвърждения за предаване на отпадъци
                     
                  
               
                     
                        Повторна употреба и рециклиране на борда
                     
                  
                  
                     
                        Експлоатация и управление
                     
                  
                  
                     
                        Приложение V
                     
                  
                  
                     
                        ISO 21070, Green Marine, ISO 14001 Системи за управление по отношение на околната среда.
                     
                  
               
            
            
         
         
            
                  
                     (1)
                  
                        Могат да бъдат приети допълнителни схеми, чрез които корабите да доказват, че отговарят на критериите.
               
               
                  
                     (2)
                  
                        Могат да бъдат приети допълнителни схеми, чрез които корабите да доказват, че отговарят на критериите.
               
               
                  
                     (3)
                  
                        Както е определено в Директива 2014/94/ЕС на Европейския парламент и на Съвета от 22 октомври 2014 г. за разгръщането на инфраструктура за алтернативни горива (ОВ L 307, 28.10.2014 г., стр. 1).
               
               
                  
                     (4)
                  
                        Директива 2014/90/ЕС на Европейския парламент и на Съвета от 23 юли 2014 г. относно морското оборудване и за отмяна на Директива 96/98/ЕО на Съвета (ОВ L 257, 28.8.2014 г., стр. 146).